’n Tuiniersgids tot snoei - Goeie Huishouding
’n Tuiniersgids tot snoei
GH se kunsdirekteur, Sarel Greyling, het die snoeiwerksessie by Babylonstoren bygewoon. Dít is wat hy geleer het
Waarom snoei ons?
1. Om vorm aan ’n boom te gee
2. Om dooie of siek takke te verwyder en ’n boom gesond te hou
3. Om nuwe groei vir toekomstige gehaltevrugte te stimuleer
Vir behoorlike groei moet jong vrugtebome vir optimale vrugdrag gevorm word. Dit is belangrik dat jong boompies behoorlik gestut word. Vrugdrag begin wanneer daar genoeg plantreserwes is. Verskillende bome begin op verskillende ouderdomme vrug dra. Dit neem byvoorbeeld vyf tot sewe jaar voordat appel- en peerbome vrug dra. Steenvrugte soos appelkose, perskes en pruime neem drie tot vyf jaar, en avokado’s neem sewe tot 12 jaar. Die gewone intervalle vir instandhouding is soos volg: bloeiselvorming, uitdunning, oes, snoei.
1. Stewige leer
5. Steriseal (om groot boomwonde te seël nadat dit gesnoei is; dit word ook as ŉ steriliseerder gebruik)
1. Wintersnoei sal groei stimuleer.
2. Bestuur vrugtebome se groeikrag gedurende die lente om bome sterker te maak.
3. Boompies behoort in die somer gevorm en gebuig te word.
Wat is verdwerging?
’n Gesnoeide boom sal altyd kleiner as ’n ongesnoeide boom van dieselfde ouderdom wees. Doeltreffende snoei vereis dat die tuinier verstaan hoe bome op tak- of lootverwydering reageer, en hoe toekomstige boomgroei deur daardie verwydering geraak sal word.
Snoei en vrugtebome
Snoei kan groei beheer, dooie of siek hout verwyder en die vorming van blomme en vrugtebloeisels stimuleer. Sommige vrugte soos bessies ontwikkel op nuwe groeisels, terwyl ander vrugte soos steenvrugte, moerbeie, persimmons, koejawels en druiwe op jong, oorwinterde groeisels vorm.
Sommige vrugte soos kwepers en Packham’s Triumph-pere hang aan die punte van takke, terwyl ander vrugte soos appels en pruime aan kort takkies (met baie ogies en die moontlikheid van baie vrugte) ontwikkel.
Babylonstoren bied heeljaar lank verskeie tuinboukursusse aan. Dit sluit in:
The secret life of bees: 18 Oktober 2017
Herbs for health: 25 Oktober 2017
Growing summer salads: 8 November 2017
Building garden structures: 22 en 29 November
Indigenous succulents: 6 Desember 2017
FOTOS: iStock/whiteorchid en Sarel Greyling
Maak jou tuin hondvriendelik
’n Tuiniersgids tot enting
’n Tuiniersgids tot leibome